2. Համայնքի վարչական սահմաններում քաղաքաշինական գործունեությունը կանոնակարգվում է համայնքի գլխավոր հատակագծով, քաղաքաշինական գոտևորման նախագծով, ինչպես նաև համակցված տարածական պլանավորման փաստաթղթով (այսուհետ` քաղաքաշինական ծրագրային կամ տարածական պլանավորման փաստաթղթեր): «ՀՀ վարչատարածքային բաժանման մասին» ՀՀ օրենքով սահմանված «բազմաբնակավայր» համայնքների համար քաղաքաշինական ծրագրային փաստաթղթերը մշակվում են համակցված տարածական պլանավորման փաստաթղթերի մշակման սկզբունքով` սույն կարգով գլխավոր հատակագծերի համար սահմանված ընթացակարգով` կարգի N 2 հավելվածի 6-րդ և 7-րդ կետերում նշված կազմով և բովանդակությամբ: